Põrsas Peppa

"Põrsas Peppa" (inglise keeles "Peppa Pig") on ingliskeelne Suurbritannia multifilmisari, mille peategelaseks on põrsas Peppa. Koolieelikutele mõeldud sarja toodavad koostöös Astley Baker Davies ja Entertainment One, esimene osa jõudis eetrisse 31. mail 2004. Sarja idee autorid on stsenaristid Neville Astley ja Mark Baker, lisaks neile kirjutab stsenaariumi Phillip Hall. Suurbritannias näitavad "Põrsas Peppat" telekanalid Channel 5 ja Nick Jr., USAs Nickelodeon/Nick Jr., Austraalias ABC 4 Kids, Ladina-Ameerikas Discovery Kids ja Eestis Eesti Televisioon. Osad on ligikaudu viieminutised. Sarja keskmes on noor antropomorfne emis Peppa, tema perekond ja sõbrad. Kõik ta sõbrad on eri loomaliikidest ja umbes temavanused, Peppa noorema venna George'i sõbrad on temavanused. Sarja tegevus koosneb valdavalt igapäevastest ettevõtmistest nagu koos mängimine, ujumas käimine, vanavanemate külastamine või jalgrattasõit. Tavategevuse kõrval õpetatakse lastele ka head käitumist. Sarja esimesel hooajal anti eetrisse 52 viieminutilist osa, see linastus Suurbritannia telekanalis Channel 5 ja USAs 22. augustil 2005 Cartoon Networki kanalis Tickle-U. Teine 52-osaline hooaeg algas 4. septembril 2006, kolmas hooaeg 4. mail 2009. 2022. aasta märtsi seisuga on eetrisse jõudnud seitse hooaega kokku 368 osaga. Jutustaja – John Sparkes Põrsas Peppa (Peppa Pig) – Lily Snowden-Fine (UK) (2004), Cecily Bloom (UK) (2006–2007), Harley Bird (UK) (2007–19), Amelie Bea Smith (UK) (2020-), Mckenna Grace (US) (2020-), Põssa Priidik (George Pig), Peppa noorem vend – Oliver ja Alice May (1.–5. hooaeg), Alice May ja Vincent van Hulzen (6. hooaeg) Notsuemme (Mummy Pig) – Morwenna Banks Notsuissi (Daddy Pig) – Richard Ridings Notsuvanaisa (Grandpa Pig) – David Graham Notsuvanaema (Granny Pig) – Frances White Jänes Janette (Rebecca Rabbit), Peppa sõber – Hazel Rudd (1. hooaeg), Bethan Lindsay (2. hooaeg), Alice May (3.–4. hooaeg) ja Arisha Choudhury (5. hooaeg) Lammas Leenu (Suzy Sheep), Peppa parim sõber – Meg Hall (Briti 1.–4), Ava Lovell (Briti 5. hooajast alates), Elaine Torres (USA versioonis kanalil Tickle-U) Candy Cat, Peppa sõber – Daisy Rudd (1. hooaeg), Emma Weston (2. hooaeg), Zara Siddiqi (3.–4. hooaeg), Madison Turner (5. hooaeg) ja Tallulah Conabeare (6. hooajast) Koer Kusti (Danny Dog), Peppa sõber – George Woolford (1.–2. hooaeg), Jadon Mills (3.–4. hooaeg), Joshua Morris (5. hooaeg), Charlie Stewart (6. hooajast) Pedro Pony, Peppa sõber – Harrison Oldroyd (1.–2. hooaeg), Stanley Nickless (3.–4. hooaeg), Sammy Price ("The Golden Boots" ja "Around the World with Peppa") ja Rohal Soomro (5. hooaeg) Zoe Zebra, Peppa sõber – Sian Taylor (2.–4. hooaeg), Isla Gudgeon (5. hooajast) Mutt Miina (Molly Mole), Peppa sõber Peppa teemadel on avaldatud isikustatud raamatud, kus Peppa ja tema sõprade sekka saab raamatus kirjutada ka lapse. Samuti on ilmunud raamatusari, millest üks, kus Peppa kohtub Suurbritannia kuningannaga, ilmus kuninganna teemantjuubeli ajal. 2015. aastal linastus 15-minutine film "Peppa Pig: The Golden Boots". 2017. aastal jõudis kinodesse teine film, mis koosnes üheksast uuest osast; neljas neist veedab Peppa puhkuse Austraalias. 2011. aastal avati Inglismaal Hampshire'is Paultons Parkis lõbustuspark Peppa Pig World. Peppa teemal on tehtud ka kaks arvutimängu. 2009. aastal valminud mängu "Peppa Pig: The Game" ja 2010. aasta mängu "Peppa Pig: Fun and Games" tegi mängustuudio Ubisoft ja levitas Pinnacle Inc. Need loodi mängukonsoolile Nintendo Wii ja mängusüsteemile Nintendo DS. Esimese kahe hooaja vältel ei kinnitanud Peppa ja tema perekond turvavöösid ega kandnud jalgrattakiivreid. Pärast kaebusi kuulutas Astley Baker Davies, et edaspidi hoolitsetakse multifilmides turvalisuse eest ning turvavööd ja kiivrid lisatakse tagasiulatuvalt ka varasematesse osadesse. 2012. aastal laekus sarja edastavale Australian Broadcasting Corporationile kaebus, et sarja osa "Mister Skinnylegs" ei sobi näitamiseks Austraalias, kuna see julgustas lapsi ämblikega sõbraks saama, erinevalt Inglismaast on paljud Austraalias levinud ämblikud aga mürgised. ABC otsustas seda osa oma kanalites mitte näidata. 2018. aasta mais blokeeriti Hiina videorakenduses Douyin osa põrsas Peppaga seotud sisu, kokku eemaldati vähemalt 30 000 videot. Algsed Peppa multifilmid jäid üles, kuid keelati videod, mis seostusid Peppa populaarsusega shehuiren-subkultuuris, kus Peppa-ainelisi tätoveeringuid ja meeme kasutatakse vihjetena "gängsterlusele". Sellele vaatamata on Põrsas Peppa Hiinas ülimalt populaarne ning 2019. aastal kavatsetakse avada kaks Peppa-teemalist lõbustusparki Pekingis ja Shanghais. USAs on paljud vanemad teatanud, et ohtralt Peppa multifilme vaatavad lapsed on omandanud mõningal määra Briti aktsenti ja sõnavara. Valdavalt suhtutakse nn "Peppa efekti" üllatunult, kuid positiivselt. Briti Filmi- ja Telekunsti Akadeemia lasteauhinnad: 2012, parim koolieelikute multifilm 2011, parim koolieelikute multifilm 2011, parim dublaažinäitleja (Harley Bird) 2005, parim koolieelikute multifilmisari Annecy rahvusvaheline multifilmifestival 2005, Grand Prix, The Crystal for Best TV Production Bradfordi multifilmifestival 2005, parim laste multifilmisari Cartoons on the Bay Festival 2005: Pulcinella auhind parima Euroopa telesaate eest Pulcinella auhind parima koolieelikute sarja eest Laste publikuauhind parima koolieelikute sarja eest Hiinas keelati ebakommunistlik Põrsas Peppa The Guardian / PM, 1. mai 2018 'Are anyone else's kids developing a British accent?' American parents reveal their children are changing the way they SPEAK after watching Peppa Pig Daily Mail, 12 February 2019 "Põrsas Peppa" ETV2 kodulehel Sarja koduleht (inglise keeles) "Põrsas Peppa" IMDb-s (inglise keeles)